Romanši keel
Romanši keel kuulub romaani keelte retoromaani rühma. See on üks Šveitsi neljast ametlikust keelest. Šveitsi 2000. aasta rahvaloenduse järgi räägib romanši keelt 35 095 inimest, kellest 27 038 elavad Graubündeni kantonis. Kokku märkisid aga 60 816 inimest end regulaarseteks romanši kõnelejateks. Tänapäeval on enamik romanši keele kõnelejaid kakskeelsed ja nad valdavad lisaks oma keelele ka saksa keelt.